laion/Wikipedia-Exotic huggingface dataset:
სანტანა (ჯგუფი)

სანტანა (Santana) — ამერიკული ლათინური როკის ჟანრის ჯგუფი, ჩამოყალიბებული სან-ფრანცისკოში (კალიფორნია) 1966 წელს, გიტარისტ კარლოს სანტანას მიერ. პირველი წარმატება მოიპოვა კომპოზიციით „Soul Sacrifice“, რომელიც ვუდსტოკის ფესტივალზე შეასრულა. ამას მოჰყვა ჯგუფის პირველი სტუდიური ალბომი, Santana. წარმატება ჰქონდა შემდეგ ორ დისკსაც - Abraxas და Santana III. შემდგომ წლებში ჯგუფის შემადგენლობის შეცვლა ხშირად ხდებოდა. კარლოსს ურთიერთობა ჰქონდა გურუ სრი ჩინმოისთან, რამაც ჯგუფი უფრო ეზოთერული მუსიკის განხრით წაიყვანა - თუმცა ლათინური მუსიკის ელემენტების დაკარგვის გარეშე. 1998 წელს სანტანა შეიყვანეს როკ-ენ-როლის დიდების დარბაზში, წევრების, კარლოსის, ხოსე არეასის, დევიდ ბრაუნის, გრეგ როლის, მაიკ კარაბელოს და მაიკლ შრივის სახით. ჯგუფი არის ცხრა გრემის და სამი ლათინური გრემის მფლობელი. კარლოსს გრემი, როგორც სოლო შემსრულებელს, მიღებული აქვს 1988 წელს. ჯგუფმა მსოფლიო მასშტაბით გაყიდა 90 მილიონზე მეტი ალბომი და ყველა დროის ერთ-ერთ გაყიდვად შემსრულებლად იქცა. 2013 წელს ცნობილი გახდა ჯგუფის კლასიკური შემადგენლობის აღდგენის შესახებ. ამ შემადგენლობით ჩაიწერა ახალი დისკი, Santana IV, გამოცემული 2016 წლის აპრილში. მთავარი სტატია: სანტანას დისკოგრაფია. Santana (1969) Abraxas (1970) Santana III (1971) Caravanserai (1972) Welcome (1973) Borboletta (1974) Amigos (1976) Festivál (1977) Moonflower (1977) Inner Secrets (1978) Marathon (1979) Zebop! (1981) Shangó (1982) Beyond Appearances (1985) Freedom (1987) Spirits Dancing in the Flesh (1990) Milagro (1992) Supernatural (1999) Shaman (2002) All That I Am (2005) Guitar Heaven (2010) Shape Shifter (2012) Corazón (2014) Santana IV (2016) Africa Speaks (2019) Blessings and Miracles (2021) ოფიციალური საიტი სანტანა როკ-ენ-როლის დიდების დარბაზში Santana AllMusic-ზე ↑ Pop/Rock » Rock & Roll/Roots » Latin Rock. AllMusic. All Media Network. ციტირების თარიღი: October 28, 2016. ↑ Mojo (2007). The Mojo Collection: The Ultimate Music Companion, 4th, Canongate Books, გვ. 213. ISBN 978-1-8419-5973-3.  ↑ Strong, Martin Charles; Griffin, Brendon (2008) Lights, camera, sound tracks. Canongate, გვ. 525. ISBN 978-1-84767-003-8.  ↑ Fletcher, Amy L. (2012). „Acid Rock“, The Guide to United States Popular Culture. Popular Press, გვ. 7–8. ISBN 978-0-313-32944-9.  ↑ Pacini Hernández, Deborah (Spring 2000). „A Tale of Two Cities: A Comparative Analysis of Los Angeles Chicano and Nuyorican Engagement with Rock and Roll“. Centro Journal. 11 (2): 79. ↑ "Santana" დაარქივებული 2018-07-13 საიტზე Wayback Machine. . Rock and Roll Hall of Fame. Retrieved 16 April 2013. ↑ „An Intimate Evening with Santana: Greatest Hits Live“. Las Vegas Sun. 13 September 2012.
დეკა (მცენარე)

დეკა (ლათ. Rhododendron caucasicum) — რელიქტური მცენარე მანანასებრთა ოჯახის როდოდენდრონის გვარისა. მარადმწვანე დაბალი (1—1,5 მ) ბუჩქია. აქვს მოგრძო, ტყავისებრი ფოთლები, რომელთა ზედა მხარე შიშველია, ქვედა კი — ქეჩისებრ ბუსუსიანი. თეთრ ან მოყვითალო, მეტად ლამაზ ზარისებრ ყვავილებს დაყვავილებისას ზოგჯერ ვარდისფერი გადაჰკრავს. ნაყოფი ხუთბუდიანი კოლოფია. გავრცელებულია კავკასიის სუბალპურ და ალპურ სარტყელში ზღვის დონიდან 1600—3000 მ-მდე. გვხვდება აგრეთვე თურქეთში — პონტოს მთებში. ჩვენს სუბალპურ ტყეებში (არყნარები, წიფლნარები) დეკა იზრდება ძალზე შეკრულ ქვეტყედ. ალპურ სარტყელში ჩრდილოეთ კალთებზე ქმნის ასევე ხშირ რაყას — დეკიანს. ფოთოლი შეიცავს მთრიმლავ ნივთიერებებს (14—17%). ყვავილის შეფერილობით განარჩევენ რამდენიმე სახესხვაობას. ცნობილია შქერისა და დეკას ბუნებრივი ჰიბრიდები, რომლებიც დამახასიათებელია კოლხეთის სუბალპური სარტყლისათვის. არსებობს როდოდენდრონის გვარის ჩრდილოამერიკული სახეობებისა და დეკას რამდენიმე ბაღური ჰიბრიდი, რომელიც ამერიკის ბაღებშია მოშენებული. სახოკია მ., ქართული საბჭოთა ენციკლოპედია, ტ. 3, თბ., 1978. — გვ. 441-442.
ინდიანა ჯოუნსი და ბროლის თავის ქალის სამეფო

ინდიანა ჯოუნსი და ბროლის თავის ქალის სამეფო (ინგლ. Indiana Jones and the Kingdom of the Crystal Skull) — რეჟისორ სტივენ სპილბერგის მეოთხე სრულმეტრაჟიანი ფილმი ინდიანა ჯოუნსის თავგადასავლებზე. იგი გამოვიდა 2008 წლის 22 მაისს, ხოლო მანამდე, 18 მაისს, გაიმართა პრემიერა კანის კინოფესტივალის ფარგლებში. შეგიძლიათ იხილოთ მედიაფაილები თემაზე „ინდიანა ჯოუნსი და ბროლის თავის ქალის სამეფო“ ვიკისაწყობში. ოფიციალური საიტი „ინდიანა ჯოუნსი და ბროლის თავის ქალის სამეფო“ — კინოფილმების ინტერნეტ-მონაცემთა ბაზა (ინგლისური) „ინდიანა ჯოუნსი და ბროლის თავის ქალის სამეფო“ — Rotten Tomatoes „ინდიანა ჯოუნსი და ბროლის თავის ქალის სამეფო“ — Metacritic-ზე „ინდიანა ჯოუნსი და ბროლის თავის ქალის სამეფო“ — Box Office Mojo-ზე ↑ INDIANA JONES AND THE KINGDOM OF THE CRYSTAL SKULL. British Board of Film Classification. დაარქივებულია ორიგინალიდან — 2017-12-29. ციტირების თარიღი: 2017-04-23. ↑ Indiana Jones and the Kingdom of the Crystal Skull (2008). Box Office Mojo. ციტირების თარიღი: April 23, 2016.
დეკა (მუსიკა)

დეკა (გერმ. Decke) — ზოგიერთი სიმებიანი საკრავის კორპუსის ნაწილი, რომელიც გამოსცემს და აძლიერებს ბგერას. დეკას ჩვეულებრივ სარეზონანსო მერქნისაგან აკეთებენ. ზოგიერთი საკრავის, მაგ., ბანჯოს დეკას კი — ტყავის ან ბუშტისაგან. სიმების რხევა დეკას დგანის მეშვეობით გადაეცემა. ვიოლინოს, გიტარასა და სხვა საკრავებს აქვთ ორი დეკა — ზედა და ქვედა. ზედა დეკას აქვს რეზონატორული ჭრილი. საფორტეპიანი დეკა ფარია, რომელიც ერთმანეთზე დაკრული ფირფიტებისაგან შედგება, იგი ჩადგმულია კორპუსის შიგნით, სიმების ქვეშ. ქართული საბჭოთა ენციკლოპედია, ტ. 3, თბ., 1978. — გვ. 442.
ჰაჯიყაბულის ტბა

ჰაჯიყაბულის ტბა (აზერ. Hacıqabul gölü) — აზერბაიჯანის მეექვსე უდიდესი ტბა. ტბა მდებარეობს ბაქოდან სამხრეთ-დასავლეთით, ქალაქ შირვანთან ახლოს, ჰაჯიყაბულის რაიონში, რკინიგზის სადგურთან ახლოს. მისი საერთო ფართობია 1668 ჰა, მაქსიმალური სიგრძე — 6 კმ, მაქსიმალური სიგანე — 3 კმ, ხოლო უდიდესი სიღრმე — 5 მეტრი. ტბა მარაგდება მდინარე მტკვრის წყლით, სპეციალური არხის მეშვეობით. წყლის ტემპერატურა 5 °C-დან 28,5 °C-მდე მერყეობს. წყლის გამჭვირვალობა 0,06-2,5 მეტრი. ტბის სარეწაო მნიშვნელობის თევზებია: ჭანარი, კობრი, ლოქოსებრნი, წერი, ჩვეულებრივი ფარგა და თეთრი ამური. ტბის წყალში იზრდება ისეთი მცენარეები, როგორიცაა ლაქაში, Scirpoides holoschoenus, ბაია და ანთოცეროტოვანნი. ტბა მდებარეობს მტკვარ-არაქსის დაბლობზე. იგი ჩამოყალიბდა გარკვეულ გეოლოგიურ პერიოდში კასპიის ზღვის უკან დახევის შედეგად. გაზაფხულზე, მდინარე მტკვრის ნაკადის ზრდისას, იზრდება ტბის მოცულობაც. ტბა ზამთარში არ იყინება, რითაც დიდი მნიშვნელობა აქვს მიგრირებადი ფრინველების არსებობისთვის. აზერბაიჯანის ტბები ↑ "Virtual Azerbaijan" ↑ Water resources of Azerbaijan ↑ Hajigabul. დაარქივებულია ორიგინალიდან — 2013-09-07. ციტირების თარიღი: 2017-04-23. ↑ Hacıqabul rayonu. დაარქივებულია ორიგინალიდან — 2012-10-12. ციტირების თარიღი: 2017-04-23.
დეკა...

დეკა... (ინგლ. deca- < ბერძ. δέκα — „ათი“; აღნიშვნა: დკ, da) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. წარმოადგენს თავსართს იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 101 (10, ათი) ამოსავალ ერთეულს. წარმოშობილია ბერძნულიდან — δέκα (ათი). ოფიციალურად მიღებულია 1795 წელს, მაგრამ ადრეც გამოიყენებოდა. 1 დეკამეტრი = 101 მეტრი = 10 მეტრი. 1 დეკალიტრი = 101 ლიტრი = 10 ლიტრი. ქართული საბჭოთა ენციკლოპედია, ტ. 3, თბ., 1978. — გვ. 442. ↑ Annales de chimie et de physique, Volumes 19-20, pages 204-205
ბელადთა ბრძოლა (ასტერიქსი)

„ბელადთა ბრძოლა“ (ფრანგ. „Le Combat des chefs“) — რიგით მეშვიდე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში Pilote (1964, გამოშვებები 261-302), ხოლო ალბომის სახით გამოიცა 1966 წელს, გამომცემლობის Hachette მიერ. სიუჟეტის მიხედვით, რომაელები გალებს სთავაზობენ ორი ბელადის შერკინებას. იციან რა, რომ გალებს აქვთ ჯადოსნური სასმელი, რომელიც მათ ძალას მატებს, რომაელები ბრძოლამდე სოფელში მიდიან და აპირებენ პანორამიქსის, გალების ქურუმის მოტაცებას, მაგრამ ობელიქსი პანორამიქსს შემთხვევით ესვრის მენჰირს, რის გამოც უკანასკნელი კარგავს მეხსიერებას. ასტერიქსისადმი მიძღვნილი ოფიციალური საიტი
ესრა იოზათაი

ესრა იოზათაი (თურქ. Esra Özatay; დ. 1976, გერმანია) — თურქი სამხედრო მოღვაწე და ქალი-პილოტი. 2014 წელს, კოდური სახელით ცნობილი „თურქი ვარსკვლავები“, ანუ 134-ე ფლოტის სარდლობის პირველი ქალი წევრი (პილოტი) გახდა; ხოლო 2016 წელს, ამავე ფლოტის მეთაურად დაინიშნა, რითაც თურქეთის სამხედრო-საჰაერო ძალების ისტორიაში, პირველი ქალი ფლოტის მეთაური გახდა. 1976 წელს გერმანიაში დაბადებული ესრა, 1993 წელს ქადიქიოის გოგონათა ლიცეუმის დამთავრების შემდეგ, 1998 წელს საჰაერო ძალების აკადემია დაამთავრა. 1998-2000 წლებში, დაასრულა სწავლა მე-2 საპილოტე მეთაურობაში და 2004 წლამდე კონიის მე-3 მთავარი საპილოტე მეთაურობაში, მსახურობდა როგორც, F-5 Av-ზე პრევენციული პილოტი. 2010 წლიდან, იოზათაი მსახურობდა, როგორც მასწავლებელი დამწყები პილოტებისთვის, ხოლო 2014 წელს, შეუერთდა 134-ე ფლოტის სარდლობას, რითაც გახდა პირველი ქალი წევრი „თურქი ვარსკვლავების“. 2016 წელს, ამავე ფლოტის სარდალი გახდა. ↑ Türk Hava Kuvvetleri'nin ilk kadın filo komutanı Binbaşı Esra Özatay oldu. დაარქივებულია ორიგინალიდან — 2016-09-16. ციტირების თარიღი: 2016-09-16. ↑ 2.0 2.1 Hv.Plt.Bnb.Esra Özatay. დაარქივებულია ორიგინალიდან — 2016-12-29. ციტირების თარიღი: 2017-04-23. ↑ Uçakla aramda duygusal bir bağ var. დაარქივებულია ორიგინალიდან — 2015-07-24. ციტირების თარიღი: 2015-07-24.
ირანის ქურთისტანი

ირანის ქურთისტანი ან აღმოსავლეთ ქურთისტანი (ქურთ. Rojhilatê Kurdistanê; სორ. ڕۆژهەڵاتی کوردستان) — ეთნო-გეოგრაფიული რეგიონის — ქურთისტანის აღმოსავლეთი ნაწილი, ქურთებით დასახლებული ირანის ტერიტორიის არაოფიციალური სახელწოდება. რეგიონი მდებარეობს ირანის ჩრდილო-დასავლეთით, ესაზღვრება ერაყსა და თურქეთს, და მოიცავს ქვეყნის ისეთ ოსტანებს, როგორებიცაა ქურთისტანი, ქირმანშაჰი, ჰამადანი, ილამის ნაწილს, დასავლეთ აზერბაიჯანისა და ჩრდილოეთი ხორასანის ძირითად ნაწილებს. ქურთულ ტრადიციაში ირანის ჩრდილო-დასავლეთი რეგიონი მიჩნეულია დიდი ქურთისტანის ნაწილად, რომელიც ასევე მოიცავ ჩრდილოეთ ქურთისტანს (თურქეთის სამხრეთ-აღმოსავლეთი), როჟავასა (სირიის ჩრდილოეთი) და სამხრეთ ქურთისტანს (ერაყი). 2006 წლის ირანის მოსახლეობის აღწერის მონაცემებით, ქვეყნის ოთხ პროვინციაში ჯამში სულ მცირე 6 738 787 ეთნიკურად ქურთი ცხოვრობს. ასე მაგალითად დასავლეთ აზერბაიჯანში — 2 873 459 კ., ქირმანშაჰის პროვინციაში — 1 879 385 კ., ქურთისტანის პროვინციაში — 1 440 156 კ., ხოლო ილამის პროვინციაში კი 545 787 კ. ცხოვრობს. ↑ ირანის ქურთისტანი, გვ. 128, Google წიგნებში ↑ ირანის ქურთისტანი, გვ. 118, Google წიგნებში ↑ Federal Research Division, 2004, Iran: A Country Study, Kessinger Publishing, ISBN 1-4191-2670-9, ISBN 978-1-4191-2670-3, p. 121, "The Kurdish area of Iran includes most of West Azerbaijan." ↑ Youssef Courbage, Emmanuel Todd, 2011, A Convergence of Civilizations: The Transformation of Muslim Societies Around the World, p. 74. Columbia University Press, ISBN 0-231-15002-4, ISBN 978-0-231-15002-6. "Kurds are also a majority of the population in the provinces of Kermanshah, West Azerbaijan, and Ilam." ↑ William Eagleton, 1988, An Introduction to Kurdish Rugs and Other Weavings, University of California, Scorpion, 144 pages. ISBN 0-905906-50-0, ISBN 978-0-905906-50-8. "Iranian Kurdistan is relatively narrow where it touches the Soviet border in the north and is hemmed in on the east by the Azerbaijani Turks. Extending south along the border west of Lake Urmia is the tribal territory." ↑ Kurdish Awakening: Nation Building in a Fragmented Homeland, (2014), by Ofra Bengio, University of Texas Press ↑ Iran Provinces. statoids.com.
მარია, მირაბელა

მარია, მირაბელა (რუმ. Maria, Mirabela) — ერთობლივი რუმინული და სსრკ მხატვრულ-ანიმაციური საბავშვო ფილმი. 1982 წლის 4 იანვარს მისი პრემიერა ბუქარესტში გაიმართა, ხოლო 3 მარტს - მოსკოვში. ფილმის რეჟისორია იონ პოპესკუ-გოპო. „მარია, მირაბელა“ — კინოფილმების ინტერნეტ-მონაცემთა ბაზა (ინგლისური)
კარაბაში

კარაბაში (რუს. Карабаш) — ქალაქი რუსეთში, ჩელიაბინსკის ოლქში. კარაბაშის საქალაქო ოლქის ადმინისტრაციული ცენტრი. 2016 წლის მონაცემებით ქალაქის მოსახლეობა შეადგენს 11 336 კაცს. ოიკონიმი კარაბაში მომდინარეობს ამავე სახელწოდების ორონიმიდან, რომელიც თურქული წარმოშობისაა და ნიშნავს „შავ თავს“. შესაძლებელია დავუკავშიროთ მისი წარმოშობა აღმოსავლეთის ბაშკირების პაგანისტურ რწმენას, რომლებიც ძველად აღნიშნულ ტერიტორიაზე ცხოვრობდნენ. კარაბაშის ისტორია იწყება 1822 წლიდან, როდესაც ამავე სახელწოდების მთასთან ახლოს გრიგორ ზოტოვმა დააარსა სოიმანოვის დასახლება. XIX საუკუნეში ხეობაში აღმოაჩინეს სპილენძის საბადო და 1837 წელს ააშენეს პირველი სპილენძის გადამამუშავებელი ქარხანა, რომელიც 5 წელი მოქმედებდა. ძველი სპილენძის ქარხანა იყო მეორე ხეობაში და ააგეს 1907 წელს. ეს ქარხანა მუშაობდა სამი წელიწადი. 1909 წელს ააშენეს ვიწროლიანდაგიანი რკინიგზა კიშტიმი-კარაბაში. 1910-იან წლებში ქალაქთან ააშენეს სპილენძის ახალი ქარხანა. ოქტომბრის რევოლუციის შემდეგ ქარხანა ახალ ხელისუფლებას გადაეცა. სამოქალაქო ომის პერიოდში მადნის მოპოვება და გადამუშავება შეწყდა. სპილენძის მრეწველობა აღდგა რვა წლის შემდეგ, 1925 წლის მაისში. 1930-იან წლებში კარაბაშის მოსახლეობა 50 000-ს შეადგენდა. 1933 წლიდან კარაბაშს ქალაქის სტატუსი მიენიჭა. მეორე მსოფლიო ომის პერიოდში ფრონტზე 5 000 კარაბაშელი გაემგზავრა. ამ პერიოდისათვის ქარხანაში და შახტებში ბავშვები და ქალები მუშაობდნენ. 1941 წელს კარაბაშში ჰიტლერის მიერ ლენინგრადიდან დევნილები გააგზავნეს. 1998 წელს ქალაქში აღადგინეს სპილენძის მოპოვება. ზოგიერთი მასობრივი ინფორმაციის საშუალება იუწყება, რომ იუნესკომ ქალაქი კარაბაში აღიარა მსოფლიოში ყველაზე დაბინძურებულ ქალაქად. აღნიშნულ ინფორმაციას უარყოფდა კარაბაშის საქალაქო ოლქის ყოფილი მეთაური ვიაჩესლავ იაგოდინეცი. Сайт администрации города Карабаша დაარქივებული 2009-03-30 საიტზე Wayback Machine. Фотографии Карабаша Карабаш в энциклопедии «Мой город» „Russian company-town choking on environmental hazards“ (ინგლისური). RT English. 12.10.2010. ციტირების თარიღი: 2011-07-28. შეამოწმეთ თარიღის პარამეტრი |date=-ში (დახმარება) История герба Карабаша Фотоотчёт о поездке в Карабаш Karabash, one of the most polluted places on Earth. Photographer Sergey Kolyaskin special to RBTH დაარქივებული 2013-08-23 საიტზე Wayback Machine. Карабаш — самый грязный город в мире Карабаш — самый грязный город на планете დაარქივებული 2017-08-16 საიტზე Wayback Machine. Карабаш — самый грязный город планеты დაარქივებული 2017-07-16 საიტზე Wayback Machine. Урал 2014. Карабаш. Как выглядит ад ↑ Узкоколейные железные дороги Челябинской области[მკვდარი ბმული] // infojd.ru ↑ Этюд в сернокислых тонах ↑ Оптимизация действительности ↑ The generals of copper are going to grow wheat in the world’s dirtiest city ↑ Большие трагедии маленькой России ↑ Черные горы, оранжевая река: Карабаш — город-апокалипсис живой природы
დეკანოზი

დეკანოზი (გვიანლათინური decanus< decem „ათი“) — საქართველოს მართლმადიდებელი ეკლესიის იერარქიაში მეორე ხარისხის მღვდლის საპატიო წოდება. შეესაბამება რუსული ეკლესიის პროტოიერეის, ბერძნული ეკლესიის პროტოპრესვიტერს. დეკანოზი შეიძლება იყოს საეკლესიო ოლქის ზედამხედველი და რამდენიმე ტაძრის წინამძღვარი. საქართველოში დეკანოზის წოდება XIX საუკუნიდან მოყოლებული ეძლევათ მხოლოდ თეთრი სამღვდელოების წარმომადგენლებს, როგორც საპატიო ტიტული დამსახურების და ერთგული მსახურებისთვის. ქართულ მონასტრებში დეკანოზი იყო მღვდლებისა და მგალობლების უფროსი; მონასტრის წინამძღვრის შემდეგ მეორე პირი, მისი თანაშემწე მღვდელმსახურებაში. დიდ ეკლესიებში დეკანოზს ზოგჯერ ცალკე სამრევლო — „სადეკანოზო“ ებარა. აღმოსავლეთ საქართველოს მთაში სახელწოდება „დეკანოზი“ გავრცელდა ხატის მსახურზე, რომელიც სახატო რიტუალს (დროშებისა და ხატების გამოსვენება, დალოცვა, მსხვერპლის შეწირვის წესი) ასრულებდა და ხატის ქონებას განაგებდა. კობახიძე ვ., ენციკლოპედია „საქართველო“, ტ. 2, თბ., 2012. — გვ. 363.
ყიზილაღაჯის ყურე

ყიზილაღაჯის ყურე (აზერ. Qızılağac körfəzi) — ყურე აზერბაიჯანში, კასპიის ზღვის სამხრეთ-დასავლეთ სანაპიროსთან. ფართობი 460 კმ², ხოლო სიღრმე 2 კმ-ს შეადგენს. წყლის ფრინველებს ემსახურება გამოსაზამთრებლად. ყურის აკვატორია შედის ყიზილაღაჯის ნაკრძალის შემადგენლობაში. ყურე პირველად რუკაზე 1720 წელს დაიტანეს და უწოდეს ყიზილ-აღაჯი, მასში ჩამდინარე მდინარე ყიზილაღაჯჩაის (რაც თარგმანში „ოქროს ხის მდინარე“ ნიშნავს) მიხედვით. 1935 წელს საბჭოთა პარტიის ლიდერის, სერგეი კიროვის სახელის მიხედვით ყურეს შეუცვალეს სახელი და კიროვის ყურე უწოდეს. 1991 წელს, ყურეს ძველი სახელი დაუბრუნეს. ყიზილაღაჯი მდებარეობს აღმოსავლეთით, მტკვრის კუნძულსა და დასავლეთით, სარის ნახევარკუნძულს შორის. ყურის სიგრძეა 28 კმ, ფართობი — 460 კმ². მაქსიმალური სიღრმე — 2 მეტრი. სანაპირო დაბალი და ჭაობიანია. შედის ყიზილაღაჯის ნაკრძალის შემადგენლობაში და ემსახურება წყლის ფრინველებს გამოსაზამთრებლად (გედები, იხვები, ვარხვისებრნი, ფლამინგო). სტატია გეოგრაფიული ენციკლოპედიიდან. სტატია გეოგრაფიული ენციკლოპედიიდან. ↑ Азербайджан: Общегеографическая карта / сост. и подгот. к изд. ПКО «Картография» в 2005 г.; гл. ред. Г.В. Поздняк; ред. Г.Ф. Кравченко, Н.Р. Монахова. — 1:750 000, 7,5 км в 1 см. — М., 2005 (М.: ПКО «Картография»). — ISBN 5-85120-235-1 ↑ КЫЗЫЛАГАЧ. Большой Энциклопедический словарь. 2000.
წირი (ახალგორის მუნიციპალიტეტი)

წირი — ახალგორის მუნიციპალიტეტის სოფლების ზემო წირის, ქვემო წირისა და შუა წირის ძველი სახელწოდება. ქართული საბჭოთა ენციკლოპედია, ტ. 11, თბ., 1987. — გვ. 332.
დეკიანი

დეკიანი — მაღალმთის მცენარეული დაჯგუფება, რომელსაც ქმნის დეკა. ალპურ სარტყელში დეკიანი პირველადია, სუბალპურში კი უმთავრესად ტყის მოსპობის შედეგად განვითარებული ქვეტყის ნაშთია (მეორეული დეკიანი). ვრცელი დეკიანები უმთავრესად კავკასიონის ქედზე, სუბალპური მდელოებისა და ტყეების ზოლშია გავრცელებული. ასეთივე დეკიანები გვხვდება მესხეთის ქედის ჩრდილოეთ ფერდობებზე, თრიალეთზე და სხვა. ბოტანიკური შემადგენლობის მხრივ არის გვიმრიანი, ნაირბალახიანი, მარცვლოვნიანი, მოცვიანი, კეწერიანი და სხვა. დეკიანები ყინვის, ადამიანისა თუ ცხოველთა ზემოქმედების შედეგად დეკიანი შეიძლება გადაშენდეს და მისი ადგილი დაიკავოს ნაირბალახიანმა მდელომ, ძიგკიანმა, მოცვიანმა, ბრძამიანმა და სხვა ფორმაციებმა. დეკიანი ძალიან ხშირი დაჯგუფებაა და დიდი ნიადაგდაცვითი მნიშვნელობა აქვს. სახოკია მ., ქართული საბჭოთა ენციკლოპედია, ტ. 3, თბ., 1978. — გვ. 447.
მალუდამის ეროვნული პარკი

მალუდამის ეროვნული პარკი (მალ. Taman Negara Maludam) — ეროვნული პარკი მალაიზიაში, კუნძულ ბორნეოზე, სარავაკის შტატში. მდებარეობს მალუდამის ნახევარკუნძულზე და მოიცავს დაბლობის ჭაობიან ტყეს. მსგავსი ტყეები სარავაკის მთლიანი ტერიტორიის 10%-ს ფარავს, მაგრამ თითქმის მთლიანად ათვისებულია ხე-ტყის წარმოებისა და სოფლის მეურნეობისათვის. მალუდამის ეროვნული პარკი მოიცავს სარავაკსა და ბრუნეიში შემორჩენილ უდიდეს ჭაობიან ტყეს. მალუდამის ეროვნულ პარკში ბინადრობს წითელზოლიანი ლანგურის (პრიმატის სახეობა) მთელ მსოფლიოში ერთადერთი სიცოცხლისუნარიანი პოპულაცია. მსოფლიოში ერთ-ერთ ულამაზეს მაიმუნთა ეს სახეობა ბორნეოს ენდემია. პარკში ასევე ბინადრობენ ცხვირა მაიმუნები და ვერცხლისფერი ლანგურები. სხვა ძუძუმწოვართა მრავალფეროვნება დაბალია, თუმცა არის მრავალი ფრინველი, მათ შორის შავი რქაცხვირა, აღმოსავლური ჭრელი რქაცხვირა, მალაური რქაცხვირა, ლურჯყურა ალკუნი, მწვანე საიმპერატორო მტრედი და ა. შ. მალაიზიის ეროვნული პარკების სია სარავაკის მეტყევეობა
ვირუსული ვიდეო

ვირუსული ვიდეო — ვიდეო, რომელიც პოპულარობას იძენს ინტერნეტში გაზიარებისას წარმოქმნილი ვირუსული პროცესის დროს, როგორც წესი, ვიდეოს გაზიარების საიტების, სოციალური მედიის და ელექტრონული ფოსტის მეშვეობით. ვირუსული ვიდეოები ხშირად იუმორისტული შინაარსისაა. ისინი ხშირად შეიცავენ სატელევიზიო კომედიური სცენების ნაწყვეტებს პოპულარული ვიდეოების უმეტესობა YouTube-ზე ქვეყნდება (ასეთია I Got a Crush... on Obama. ხშირად პოპულარული ხდება ვიდეო, რომელზეც აღბეჭდილია თვითმხილველის მიერ გადაღებული მოვლენები. მაგალითია Battle at Kruger. 2012 წელს ისტორიაში ყველაზე ვირუსულ ვიდეოდ იქცა Invisible Children, Inc.-ის Kony 2012 - გამოქვეყნებიდან სამი დღის განმავლობაში მას დაახლოებით 34 მილიონი ნახვა ჰქონდა., ექვსი დღის შემდეგ კი - 100 მილიონი. ვირუსული ვიდეოს ერთ-ერთი ნათელი მაგალითია Psy-ს 2012 წლის სინგლი „Gangnam Style“ - ხუთ თვეში მილიარდი ნახვით. YouTube-ზე იგი დღემდე ინარჩუნებს პირველობას ნახვების რაოდენობის მხრივ. ↑ დაარქივებული ასლი. დაარქივებულია ორიგინალიდან — 2016-04-13. ციტირების თარიღი: 2017-04-24. ↑ დაარქივებული ასლი. დაარქივებულია ორიგინალიდან — 2016-08-25. ციტირების თარიღი: 2017-04-24. ↑ "Definition of 'viral video'[მკვდარი ბმული]". PC Mag Encyclopedia. Retrieved 21 December 2012. ↑ Lu Jiang, Yajie Miao, Yi Yang, ZhenZhong Lan, Alexander Hauptmann. Viral Video Style: A Closer Look at Viral Videos on YouTube. Retrieved 30 March 2016. Paper: https://www.cs.cmu.edu/~lujiang/camera_ready_papers/ICMR2014-Viral.pdf Slides: https://www.cs.cmu.edu/~lujiang/resources/ViralVideos.pdf ↑ 5.0 5.1 "How YouTube made superstars out of everyday people". 11 April 2010. The Guardian. ↑ "Guardian Viral Video Chart". 8 June 2007. The Guardian. ↑ Murphy, Meagan (22 September 2010). "'Numa Numa Guy' Fronting Band, Still Single". FOX411. ↑ Tapper, Jake (13 June 2007). "Music Video Has a 'Crush on Obama'". ABC News. Retrieved 27 December 2014. ↑ "Dancing in the rain: Video of four young street dancers becomes viral internet sensation". 11 October 2010. Daily Mail. ↑ BBC News states "Almost 9.5m people have already watched the video, dubbed the Battle at Kruger, which was filmed by US tourist Dave Budzinski while he was on a guided safari." Published 9 Aug 2007, retrieved 26 March 2016 http://news.bbc.co.uk/1/hi/world/africa/6938516.stm ↑ Flock, Elizabeth (4 April 2012): "Kony 2012 screening in Uganda met with anger, rocks thrown at screen". Washington Post. ↑ Kony 2012: What's the story. The Guardian (8 March 2012). ციტირების თარიღი: 26 March 2016. Kony 2010 Stats breakdown of the viral video. The Telegraph (9 March 2012). ციტატა: „over 50 million views“ ციტირების თარიღი: 26 March 2016. ↑ Kony most viral. Mashable (12 March 2012). ციტირების თარიღი: 26 March 2016. ↑ Editors, The. „How "Gangnam Style" Went Viral [Graphic]“. ციტირების თარიღი: 1 June 2016. დამოწმება journal საჭიროებს |journal=-ს (დახმარება)CS1-ის მხარდაჭერა: დამატებითი ტექსტი: ავტორების სია (link) ↑ Laird, Sam. Gangnam Style! The Anatomy of a Viral Sensation [INFOGRAPHIC]. ციტირების თარიღი: 1 June 2016. ↑ YouTube’s 10 years of hits: Global recognition at last for Rick Astley. ციტირების თარიღი: 1 June 2016.
დეკლამაცია

დეკლამაცია (ლათ. declamatio — „ვარჯიში მჭერმეტყველაბაში“) — ლიტერატურული ნაწარმოების გამოთქმით წაკითხვის ხელოვნება. ძველ რომში დეკლამაცია ორატორული ხელოვნების უმნიშვნელოვანეს ელემენტს წარმოადგენდა, საფრანგეთში კი — სცენიდან ლექსისა და სიტყვის წარმოთქმის ხელოვნებას. XVII-XVIII საუკუნეებში საფრანგეთის თეატრში კლასიციზმმა დააკანონა სცენური მეტყველების პირობითი მანერა — ამაღლებული, საზეიმო, წამღერებითი მეტყველება, რომელიც ასევე პირობით ჟესტსა და მიმიკასთან ერთად კლასიცისტურ თეატრში მსახიობის ხელოვნების საფუძველს შეადგენდა. XVIII საუკუნის ბოლოსა და XIX საუკუნის დასაწყისში რომანტიზმმა და რეალიზმმა დაარვია დეკლამაციის კლასიცისტური ნორმები, სცენაზე მსახიობის მოქმედება და მეტყველება განსასახიერებელი გმირის ხასიათს დაუქვემდებარა. ქართული საბჭოთა ენციკლოპედია, ტ. 3, თბ., 1978. — გვ. 447.
Last Night in the City

„Last Night in the City“ — ინგლისური როკ-ჯგუფ Duran Duran-ის სიმღერა და სინგლი ალბომიდან Paper Gods, ჩაწერილი კაიზას მონაწილეობით. გამოვიდა 2016 წელს. სინგლის გამოცემებში შეტანილია მხოლოდ რემიქსული ვერსიები. სიმღერის ოფიციალური ვიდეო გადაღებულია ნიკ ეგანის მიერ. მასში შეტანილია საკონცერტო და კულისების ქრონიკა, შერეული ნიუ-იორკის ქუჩების ხედებთან, ნეონის განათებასთან და ჯგუფის მსმენელების კადრებთან. ინფორმაცია საიტზე Duran Duran Wiki
ასტერიქსი ბრეტონში

„ასტერიქსი ბრეტონში“ (ფრანგ. „Astérix chez les Bretons“) — რიგით მერვე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში Pilote (1965-1966, გამოშვებები 307-334), ხოლო ალბომის სახით გამოიცა 1966 წელს, გამომცემლობის Hachette მიერ. სიუჟეტის მიხედვით, ასტერიქსი და ობელიქსი მოგზაურობენ რომაელების მიერ ოკუპირებულ ბრეტონში. კამულოდუნუმის უნიფორმების ფერი კოლჩესტერ იუნაიტედის საფეხბურთო კლუბის ფერებს ემთხვევა. ჟოლიტორაქსის ტომის ბელადი არის ჰაროლდ უილსონის კარიკატურა. მგოსანების სახით კომიქსში აგრეთვე ჩნდებიან The Beatles-ის წევრები. წიგნის ადაპტაცია სრულმეტრაჟიანი ანიმაციური ფილმის სახით სრულმეტრაჟიანი ანიმაციური ფილმის სახით გამოვიდა 1986 წელს. იგი ახლოს არის წიგნის სიუჟეტთან. მხატვრული ფილმის სახით ადაპტაცია 2012 წელს გამოვიდა, სახელწოდებით „ასტერიქსი და ობელიქსი: მისი აღმატებულების საიდუმლო სამსახურში“. იგი წიგნი სიუჟეტს მიჰყვება, მაგრამ არის რამდენიმე ცვლილება. მაგალითად, ჟოლიტაროქსის ტომი წარმოდგენილია შოტლანდიელების სახით, კილტებით. ასტერიქსისადმი მიძღვნილი ოფიციალური საიტი ↑ Analysis of Asterix in Britain ↑ Colchester United official website. დაარქივებულია ორიგინალიდან — 2014-12-21. ციტირების თარიღი: 2017-04-24. ↑ The Beatles as bards ↑ Asterix in Britain on IMDB